Ralkkiraf loror (Cygnus olor)

Ralkkiraf loror ( Cygnus olor ) sotir katca ke Loror oxi. Riwe anton moe lava soblir. Va bata anameda ba lamara anton jovler. Tozi muvugal loror va sint lospad nume va fentarsafa lava ke lentefa Europa bulud ise getalad, ontinapon is kaliapon is musapon ton adalaf V-koraf tazuk, wevdon abrotcion ieson.

Ralkkiraf loror sotir koton batakaf, valey inyeem ebeltaf is oral keraf dem ebeltaf ralkot. Bati zveri va olukapafa is ilamkafa kerdela dir : gijaf vox jepkedakoraf, loror nope intaf batakaf bruxeem dure rodaf gu aryona lavafa katca anton zo solwir. Inafa berga tir abrotcafa is vokodakoramafa. 

Rotumantawes bewot va gelteem ke inyeem katanar ise jupar da loror va inaf radimebeweem wetce detcack romalfaver. Zidesafe tove kotar sulem, don milkatcik, lororye soe tir krenugapafe tove lororya is oceem, ise renason giviunsur vieli sin tid 5-daf.

 Afigasuteks 

 Notraca 
 Pulasa vuestexa is klita 
 (en) vuest- : Walvedeyafa Zveriopafa Aba : Cygnus olor is Anseriformes
 (fr+en) vuest- : Avibase : Cygnus olor
 (en) vuest- : Tree of Life Web Project : Cygnus olor
 (en) vuest- : GISD : Cygnus olor (Gmelin, 1789)
 (en) vuest- : Animal Diversity Web : Cygnus olor
 (en) vuest- : NCBI : Cygnus olor
 (fr) vuest- : Oiseaux.net : Cygnus olor
 (en) vuest- : UICN : Cygnus olor (Gmelin, 1789)
 (en) vuest- : ARKive valdigak : Cygnus olor
 (fr) vuest- : CITES : Cygnus olor

 Ara vuestexa 
 Ralkkiraf loror (Cygnus olor) dene Wikispecies 

Loror (Cygnus olor)
Loror (Cygnus olor)
Loror (Cygnus olor)